שאלה: לצאת לשל פ או לא? מה דעתכם?: שבוע טוב:-) אני בהתלבטות מאוד גדולה האם ללכת לשל פ שנה הבאה. אני מאוד אוהבת את האולפנא אבל נמאס לי כבר מהמסגרת ובא לי משהו אחר,שונה, מיוחד, לגמור את השמינית בהרגשה שעשיתי עם עצמי משהו רציני. ומצד שני,אולי זה לא הזמן? אולי עדיף דווקא לבנות את עצמי עוד שנה, ואחכ לצאת לשירות לאומי כמו כל החברות? אשמח מאוד לשמוע את דעתכם.
תשובה: לק"י לך! השאלה שלך היא שאלה נפלאה ואנחנו מתנצלים שקצת התעכבנו עם התשובה. ברור שלא פשוט לחכות לתשובה שכזו, בוודאי כשרואים שהשעון מתקתק, ואנחנו מקווים שהתשובה עדין תעזור לך בבחירה ולאחרים שגם מתלבטים בשאלה הזו. הזכרת בתוך השאלה שלך כמה לבטים למה לצאת לשל"פ ולמה לא כשאני מאמין שהלבטים האלה נמצאים אצל כולם. לכן, נשתדל לנתח יחד את הצדדים השונים ומתוך כך נקווה שתקבלי את הכלים כדי להחליט בעצמך איך את מבטאת את הרצון האדיר שלך לעשות משהו משמעותי ומשהו רציני בחייך, החל מהשנה הקרובה. 1. למה לעזוב? - האולפנא שבה את נמצאת. ב"ה את אוהבת את האולפנא שלך וכנראה שטוב לך שם. אם את מרגישה שאת גדלה באולפנא וצומחת שם ויש עוד מקום להמשיך בכיוון הזה, אז למה לעזוב? מצד שני, יכול להיות שדווקא השינוי מהאולפנא הוא זה שיצמיח אותך יותר. 2. המסגרות - "נמאס לי כבר מהמסגרות ובא לי משהו אחר" לא פעם אנחנו מרגישים מיצוי מסוים במסגרת מסויימת ומרגישים צורך להמשיך הלאה. למה. אפשרות אחת היא כי זה כבר לא קוסם לנו והאפשרות השניה היא שבאמת מצינו את מה שאפשר במסגרת הזו. למה אני מעלה את שתי האפשרויות האלו? כי אם מדובר באפשרות הראשונה שינוי המסגרת לאו בהכרח תעזור. למה? כי אם נמאס מהמסגרת הזו שאומרת לנו מה לעשות   זה עדין קיים בשל"פ. אם מדובר באפשרות השניה אז ייתכן ובאמת מצית את האולפנא (ואז השאלה היא אם של"פ זה באמת התשובה הנכונה   ואת זה את יודעת). 3. המטרה - לעשות משהו רציני עם עצמך אשריך שיש את הרצון הזה לעשות משהו רציני! אמנם כבר כתבנו את זה, אבל זה באמת דבר מבורך. לפעמים חלקנו בוחרים דווקא ליהנות מסטלה של השמינית ולא לעשות כלום. ב"ה את בוחרת לעשות משהו רציני! השאלה היא האם אותו משהו רציני הוא דווקא בשל"פ? הרי ברור שבשל"פ יש המון נקודות חיוביות ורצינות (בהנחה שתדאגי שהוא יהיה רציני ולא סתם שנה   ולא, זה לא אומר שתהיי כבדה), אבל האם דברים רציניים הם רק בשל"פ? ב"ה כשאני הייתי בצומת הזו הרב שלי (שחינך אותי בשביעית ובשמינית) הראה לי מקומות שאני יכול לקחת את המושכות בידיים ולהיות רציני בשמינית דווקא במקום בו אני נמצא. אני חושב שהקב"ה זיכה אותי באמת לקיים את זה בתוך הישיבה התיכונית בה גדלתי וכשאני מסתכל אחורה אני לא מרגיש שפספסתי את ההזדמנות לעשות משהו רציני. הפוך! אני מרגיש שעשיתי משהו יותר רציני. האם זה נכון לגבי כולם? לא. ייתכן ואת תרגישי (ובצדק!) שהמקום לעשות בו משהו יותר רציני הוא דווקא בשל"פ. 4. מתי? ענין של זמן נכון שיש לבטים האם לצאת בשמינית או בשירות לאומי (וזה יכול להיות גם וגם). השאלה היא באמת טובה והתשובה נמצאת בתוכך. מתי את מרגישה שבנית את האישיות שלך בצורה מספיק חזקה? הרי גם של"פ וגם בשירות לאומי את תתייצבי מול לא מעט אתגרים מכל מיני סוגים. האם את בונה את עצמך לקראת? האם העמוד שדרה שלך מספיק חזק? אלו שאלות שאת צריכה לענות עליהן שהן קשורות בך. יכול להיות שתגידי שגם לישרות לא תהיי מוכנה ולכן אולי תרצי ללכת למדרשה. השאלה קשורה בכוחות וחוזקה שלך ולך יש את התשובה לכך. הבאנו בארבעת הנקודות לבטים שונים לאור מה שכתבת שיכולים לעזור לך בשאלה הגדולה הזו. השאלה הזו היא כמובן אישית לכל אחד ואחת. לכן, קשה לענות מה מתאים לך ובגלל זה הבאנו את הלבטים השונים לאור מה שכתבת. ב"ה אנחנו לא נגד של"פ ולא נגד להישאר באולפנא   זה תלוי בכוחות שלך ומה שנכון לך. בכל מקרה, חשוב לציין שהרצון שלך לצאת ולתרום הוא אדיר! אשריך שזה מה שאת רוצה לעשות! ב"ה את יכולה לבחור אם את מתחילה את זה בשמינית באולפנא שלך או במסגרת של"פ או מתחילה את זה בשירות הלאומי. נשמח כמובן לשמוע מה בחרת לעשות. היכן שתבחרי להיות שנה הבאה עלי והצליחי ותזכי בעזהי"ת שהשנה תהיה משמעותית ובעלת רצינות. בהצלחה, נתנאל netanelweil gmail.com